หุ้นเช้า6มิ.ย.ปิดลบ6.64จุด
ดัชนีหุ้นช่วงเช้าวันที่ 6 มิ.ย.ยังแกว่งตัวในกรอบแคบก่อนปิดที่ 1,051.22จุด ลดลง 6.64 จุด มูลค่าซื้อขาย 7,735ล้านบาท
6 มิ.ย. 2554

ดัชนีหุ้นช่วงเช้าวันที่ 6 มิ.ย.ยังแกว่งตัวในกรอบแคบก่อนปิดที่ 1,051.22จุด ลดลง 6.64 จุด มูลค่าซื้อขาย 7,735ล้านบาท
ตลาดหุ้นวันที่ 6 มิ.ย. ดัชนีหุ้นแกว่งตัวลดลงจนมาปิดตลาดที่ระดับ 1,051.22 จุด ลดลง 6.64 จุด หรือ 0.63% มูลค่าซื้อขาย 7,735 ล้านบาท 
บล.เคที ซีมิโก้ ระบว่า แนวโน้มแกว่งตัวผันผวนตามทิศทางตลาดหุ้นภูมิภาคส่วนใหญ่ ซบเซาเพราะชะลอการลงทุนรอดูตัวเลขการจ้างงานนอกภาคเกษตรของสหรัฐ ล่าสุดตัวเลขการจ้างงานเพิ่มขึ้น ต่ำกว่าคาด และมีอัตราการวางเงินเพิ่มขึ้นเริ่มเป็นสัญญาณถึงภาวะชะลอการฟื้นตัว รวมถึงการเริ่มเข้าสู่ช่วงสุดท้ายของการใช้มาตรการผ่อนคลายทางการเงิน QEII และการชะลอตัวทางเศรษฐกิจของญี่ปุ่นในไตรมาส 2 นี้จากภัยพิบัติสึนามิ
นอกจากนี้ ปริมาณการซื้อขายเบาบาง เพราะวันนี้ตลาดหุ้นจีน ฮ่องกง ไต้หวัน และเกาหลีใต้ ปิดทำการเนื่องในวันหยุดประจำชาติ
กลยุทธ์การลงทุน หากดัชนี อ่อนตัวบริเวณ แนวรับระดับ 1,030-1,050 จุด ให้เลือกเก็งกำไรในหุ้นที่มีปัจจัยหนุนเฉพาะตัวรออยู่ในอนาคตอันใกล้ เช่น แนวโน้มผลกำไรไตรมาส 2 แข็งแกร่งเช่นกลุ่มเกษตรและอาหาร กลุ่มพลังงานและปิโตรเคมี รวมถึงกลุ่มที่ได้ประโยชน์จากการจับจ่ายใช้สอยช่วงก่อนเลือกตั้ง ได้แก่ กลุ่มพาณิชย์ กลุ่มสื่อ และรับเหมาก่อสร้าง หุ้น ปันผลดี